Tsjekkia i Eurovision Song Contest

**[[Tsjekkia]]** debuterte i **[[Eurovision Song Contest]]** i 2007 og har delteke elleve gongar. Tsjekkia er blant landa med dei dårlegaste resultata i tevlinga; berre tre gongar har Tsjekkia kvalifisert seg til finalen. Tsjekkia har òg komme sist i semifinalen to gongar. Den beste plasseringa til Tsjekkia i Eurovision Song Contest er ein sjetteplass frå 2018.

## Historikk
Tsjekkia debuterte i Eurovision Song Contest i 2007, som det siste av dei sentraleuropeiske landa; nabolanda Polen og Slovakia debuterte allereie i 1994. Det er den tsjekkiske allmennkringkastaren Česká televize (ČT) som sender tevlinga i Tsjekkia, og som vel artist og song som skal representere Tsjekkia i Eurovision Song Contest. I debuten fekk Tsjekkia den verst tenkelege starten, då gruppa Kabát kom heilt sist i semifinalen med songen «Malá dáma». Året etter kom Tsjekkia nest sist i sin semifinale, og i 2009 kom Tsjekkia heilt sist i semifinalen utan eit einaste poeng. Dei elendige resultata gjorde at Tsjekkia trakk seg frå Eurovision Song Contest i 2010 og skulda på liten interesse blant tsjekkarane og låge sjåartal.

### Returen
Fråværet varte i fem år, og i 2015 var Tsjekkia tilbake igjen i Eurovision Song Contest. Artistane 
Marta Jandová og Václav Noid Bárta vart valde internt av ČT til å representere landet med songen «Hope Never Dies». Heller ikkje denne gongen klarte Tsjekkia å kvalifisere seg til finalen, men songen vart nummer 13 i semifinalen med 33 poeng - langt betre enn tidlegare resultat.

I 2016 lukkast det omsider Tsjekkia å kvalifisere seg til finalen med Gabriela Gunčíková og songen «I Stand». Men deira fyrste finaledeltaking vart lite suksessrikt: «I Stand» fekk ikkje eit einaste poeng i telefonavrøystinga, og juryane gav songen 41 poeng. Det førte til at Tsjekkia kom nest sist i finalen med 41 poeng.

I 2018 klarte Tsjekkia å kvalifisere seg til finalen for andre gong. På førehand hadde det tsjekkiske bidraget vore blant favorittane til å vinne Eurovision Song Contest, og Mikolas Josef og songen «Lie to Me» kvalifiserte seg til finalen og endte til slutt på ein sjetteplass – det klart beste resultatet til Tsjekkia til no. Også i 2019 lukkast Tsjekkia å kvalifisere seg til finalen med Lake Malawi og songen «Friend of a Friend».

## Bidraga

## Galleri

File:ESC 2007 Czech Republic - Kabat - Mala dama.jpg|Kabat i Helsingfors 2007
File:Flickr - proteusbcn - Semifinal 2 Eurovision 2008 (37).jpg|Tereza Kerndlová i Beograd 2008
File:20150516 ESC 2015 Marta Jandová & Václav Noid Bárta 8033.jpg|Marta Jandová og Václav Noid Bárta i Wien 2015
File:ESC2016 - Czech Republic 12.jpg|Gabriela Gunčíková i Stockholm 2016
File:Martina Bárta Eurovision 2018.jpg|Martina Bárta i Kiev 2017
File:ESC2018 - Czech Republic 10.jpg|Mikolas Josef i Lisboa 2018
File:ESC2019-CzechRepublic.jpg|Lake Malawi i Tel Aviv 2019

## Røystehistorikk
### Finalane

 

### Semifinale

 

## Referansar

## Kjelder
*Den offisielle nettsida til Eurovision Song Contest
*Tsjekkia i Eurovision Song Contest

**Denne artikkelen er basert på ei omsetjing av artikkelen «[[:no:Tsjekkia i Eurovision Song Contest|Tsjekkia i Eurovision Song Contest]]» frå ,  den 4. oktober 2020.*